钦定古今图书集成/明伦汇编/官常典/第661卷 > 朱旻
## 钦定古今图书集成/明伦汇编/官常典/第661卷 > 朱旻

按《苏州府志》：“旻字希仁，璲子。年十九，登正统甲子乡
荐。将上春官，别母，母曰：‘儿必顶进贤冠见吾’。旻跪受
教。比试中乙榜，念母命不冠，不敢归，遂谒选，授诸暨
训导，历浮梁，迁昌平教谕。天顺末，围猎近郊，前驱将
逼陵寝。旻上疏谏，以天寿诸陵，列圣神灵式临，法宜
安静，而负羽之徒，时有驰骤，不无震摇。上愕然，戒有”
司勿猎，著为令。后迁临川、石首谕，于山东、河南、陕西
《三典》文衡，得人甚盛。其门人王约按吴为立坊表之。